CELEX: 22017D1817
Language: fi
Date: 2015-12-11 00:00:00
Title: ETA:n sekakomitean päätös N:o 306/2015, annettu 11 päivänä joulukuuta 2015, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta [2017/1817]

12.10.2017   
               
               
                  FI
               
               
                  Euroopan unionin virallinen lehti
               
               
                  L 263/18
               
            ETA:n SEKAKOMITEAN PÄÄTÖS
      N:o 306/2015,
      annettu 11 päivänä joulukuuta 2015,
      ETA-sopimuksen liitteen II (Tekniset määräykset, standardit, testaus ja varmentaminen) muuttamisesta [2017/1817]
      ETA:N SEKAKOMITEA, joka
      ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
      sekä katsoo seuraavaa:
      
                  (1)
               
               
                  Maustettujen viinituotteiden määritelmästä, kuvauksesta, esittelystä, merkinnöistä ja maantieteellisten merkintöjen suojasta sekä neuvoston asetuksen (ETY) N:o 1601/91 kumoamisesta 26 päivänä helmikuuta 2014 annettu Euroopan parlamentin ja neuvoston asetus (EU) N:o 251/2014 (1) olisi otettava osaksi ETA-sopimusta.
               
            
                  (2)
               
               
                  Asetuksella (EU) N:o 251/2014 kumotaan neuvoston asetus (ETY) N:o 1601/91 (2), joka on otettu osaksi ETA-sopimusta ja joka olisi näin ollen poistettava ETA-sopimuksesta.
               
            
                  (3)
               
               
                  Tämä päätös koskee tislattuihin alkoholijuomiin liittyvää lainsäädäntöä. Tislattuja alkoholijuomia koskevaa lainsäädäntöä ei sovelleta Liechtensteiniin niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia, kuten ETA-sopimuksen liitteessä II olevan XXVII luvun johdannossa täsmennetään. Tätä päätöstä ei näin ollen sovelleta Liechtensteiniin.
               
            
                  (4)
               
               
                  Sen vuoksi olisi muutettava ETA-sopimuksen liitettä II,
               
            ON HYVÄKSYNYT TÄMÄN PÄÄTÖKSEN:
      1 artikla
      Muutetaan ETA-sopimuksen liitteessä II oleva XXVII luku seuraavasti:
      
                  1.
               
               
                  Lisätään 9a kohdan (komission täytäntöönpanoasetus (EU) N:o 716/2013) jälkeen kohta seuraavasti:
                  
                              ”9b.
                           
                           
                              
                                 32014 R 0251: Euroopan parlamentin ja neuvoston asetus (EU) N:o 251/2014, annettu 26 päivänä helmikuuta 2014, maustettujen viinituotteiden määritelmästä, kuvauksesta, esittelystä, merkinnöistä ja maantieteellisten merkintöjen suojasta sekä neuvoston asetuksen (ETY) N:o 1601/91 kumoamisesta (EUVL L 84, 20.3.2014, s. 14).
                              Tätä sopimusta sovellettaessa asetuksen säännöksiä koskevat seuraavat mukautukset:
                              
                                           
                                       
                                       
                                          Asianomaisia EFTA-valtioita kehotetaan 34 artiklan mukaisesti lähettämään tarkkailijat maustettujen viinituotteiden komitean kokouksiin, joissa käsitellään tässä sopimuksessa tarkoitetuissa säädöksissä säänneltyjä asioita. EFTA-valtioiden edustajat osallistuvat komitean työskentelyyn täysimääräisesti mutta ilman äänioikeutta.”
                                       
                                    
                        
            
                  2.
               
               
                  Poistetaan 3 kohdan teksti (neuvoston asetus (ETY) N:o 1601/91).
               
            2 artikla
      Asetuksen (EU) N:o 251/2014 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
      3 artikla
      Tämä päätös tulee voimaan 12 päivänä joulukuuta 2015, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).
      4 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
      
         Tehty Brysselissä 11 päivänä joulukuuta 2015.
         
            
               ETA:n sekakomitean puolesta
            
            
               Puheenjohtaja
            
            Oda SLETNES
         
      
      
         (1)  EUVL L 84, 20.3.2014, s. 14.
      
         (2)  EYVL L 149, 14.6.1991, s. 1.
      
         (*1)  Valtiosäännön asettamista vaatimuksista ei ole ilmoitettu.